EkBass/fiwiki-20250220-pages-articles huggingface dataset:
Pánormos (Kálymnos)

Pánormos (), aiemmin Mprostá (Μπροστά), on Kreikan kaupunki, joka sijaitsee Kálymnoksen saarella. Se kuuluu hallinnollisesti Kálymnoksen kuntaan, Kálymnoksen alueyksikköön ja Etelä-Egean saarten alueeseen. Kaupungin väkiluku on 2 069 (vuonna 2011). Pánormos sijaitsee Kálymnoksen saaren länsirannikolla. Se on saaren toiseksi suurin asutus ja nykyisin lähes kasvanut yhteen saaren pääkaupungin Póthian kanssa. Kálymnoksen lentokenttä sijaitsee vuorella aivan kaupungin eteläpuolella. Kaupungin nimi oli Mprostá (myös Brostá) vuoteen 1950, jolloin se muutettiin nykyiseksi. == Lähteet == Luokka:Etelä-Egean saarten kaupungit Luokka:Kálymnos
Panormos

Panormos (, ) tai Pánormos () voi viitata seuraaviin: == Antiikki == * Panormos, antiikin aikainen kaupunki Akhaiassa Kreikassa * Panormos, antiikin aikainen kaupunki Megariissa Kreikassa * Panormos, antiikin aikainen kaupunki Peparethoksen saarella eli nykyisellä Skópeloksen saarella Kreikassa * Panormos, antiikin aikainen kaupunki Sikeliassa eli nykyisellä Sisilian saarella == Nykyaika == * Pánormos, kaupunki Kálymnoksen saarella Kreikassa * Pánormos, kylä Kreetan saarella Kreikassa * Pánormos, kylä Skópeloksen saarella Kreikassa * Pánormos, kylä Tínoksen saarella Kreikassa * Pánormos eli Korfári ton Amygdalión, kykladisen kulttuurin aikaisen asutuksen arkeologinen kohde Náxoksen saarella Kreikassa
Pélekas

Pélekas () on Kreikan kylä, joka sijaitsee Korfun saarella. Se kuuluu hallinnollisesti Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Aiemmin kylä kuului Parélioin kuntaan ja vuodesta 2011 lähtien Korfun kunnan Parélioin kunnallisyksikköön. Kylän väkiluku on 405 (vuonna 2011). Pélekaksen kylä sijaitsee Korfun keskiosissa noin 13 kilometriä saaren pääkaupungista Korfusta lounaaseen ja noin kilometrin päässä saaren länsirannikosta. Kylä sijaitsee kukkulalla josta on hyvä näköala sekä koko saarelle että merelle. Saksan keisari Vilhelm II rakennutti kylään näköalapaikan, joka tunnetaan nimellä ”Keisarin valtaistuin”. Pélekas muodostaa myös laajemman kyläyhdyskunnan (Τοπική Κοινότητα Πέλεκα, Topikí Koinótita Péleka), johon kuuluvat varsinaisen Pélekaksen kylän lisäksi kylät Ágios Onoúfrios, Avrámis, Glyfáda, Kokkinógeia ja Plakotó sekä Moní Yperagías Theotókou Myrtidíon -luostari. Koko yhdyskunnan väkiluku on 612. == Lähteet == == Aiheesta muualla == * Pelekas.com. Kylän turismisivusto. Luokka:Jooniansaarten kylät Luokka:Keski-Korfu ja Diapontiset saaret
Perachóra

Perachóra () on Kreikan kylä, joka sijaitsee Korintin kannaksella. Se kuuluu hallinnollisesti Loutráki-Perachóra-Ágioi Theódoroin kuntaan, Korinthian alueyksikköön ja Peloponnesoksen alueeseen. Aiemmin kylä kuului Loutráki- Perachóran kuntaan ja vuodesta 2011 lähtien Loutráki-Perachóra-Ágioi Theódoroin kunnan Loutráki-Perachóran kunnallisyksikköön. Kylän väkiluku on 1 141 (vuonna 2011). Kylän nimi on muodostunut ilmaisusta Peraía Chóra (Περαία Χώρα), suomeksi ”Toisella puolella oleva maa”. Kylä on vastakkaisella puolella suhteessa antiikin Korintin kaupunkiin. Perachóran Heraion, antiikin aikainen Hera Limenian ja Hera Akraian pyhäkköalue, sijaitsee noin kahdeksan kilometriä kylästä länteen. Alueella on saattanut toimia oraakkeli. thumb|none|250px|Perachóran Heraion. == Lähteet == == Aiheesta muualla == Luokka:Loutráki-Perachóra-Ágioi Theódoroi Luokka:Peloponnesoksen kylät
Pláka (Lasíthi)

Pláka () on Kreikan kylä, joka sijaitsee Kreetan saaren itäosassa. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 94 (vuonna 2011). Pláka sijaitsee Mirampéllonlahden rannalla noin 16 kilometriä Ágios Nikólaoksen kaupungista ja noin 5 kilometriä Eloúntan kylästä pohjoiseen. Se on osa Vrouchásin kyläyhdyskuntaa. Pláka on alun perin kalastajakylä. Spinalóngan saari sijaitsee Plákan edustalla. Kylä on toiminut yhteyssatamana saarelle sen ollessa leprasiirtolana ja nykyisin kylästä pääsee saarelle päivittäin turistiveneillä. Pláka tunnetaan myös yhtenä kreikkalaisen televisiosarja Saaren (To Nisí) tapahtuma- ja kuvauspaikoista Spinalóngan saaren ja Epáno Eloúntan kylän ohella. == Lähteet == Luokka:Ágios Nikólaos Luokka:Kreetan kylät
Póros (Kefaloniá)

Póros () on Kreikan kylä, joka sijaitsee Kefalonián saarella. Se kuuluu hallinnollisesti Argostólin kuntaan, Kefalonián alueyksikköön ja Jooniansaarten alueeseen. Kylän väkiluku on 930 (vuonna 2011). pienoiskuva|vasen|Näkymä Póroksesta Joonianmerelle. Póroksen kylä sijaitsee Kefalonián saaren kaakkoisosassa saaren itärannikolla. Kylä on yksi Kefalonián satamista ja sieltä on yhteys muun muassa Kyllíniin Peloponnesoksen länsirannikolle sekä kesäisin myös Zákynthoksen saarelle. Póros muodostaa myös laajemman kyläyhdyskunnan (Δημοτική Κοινότητα Πόρου, Dimotikí Koinótita Pórou), johon kuuluvat varsinaisen Póroksen kylän lisäksi kylät Asprogérakas, Kampitsáta, Ríza ja Tzanáta sekä Moní Yperagías Theotókou Átrou -luostari. Koko yhdyskunnan väkiluku on 1 176. Aiemmin kylä kuului Eleiós-Prónnoin kuntaan ja vuosina 2011–2019 Kefalonián kuntaan ja sen Eleiós-Prónnoin kunnallisyksikköön. == Lähteet == == Aiheesta muualla == Luokka:Argostóli Luokka:Jooniansaarten kylät
Pórto Germenó

Pórto Germenó () eli Aigósthena (Αιγόσθενα) on Kreikan kylä, joka kuuluu hallinnollisesti Mándra-Eidyllían kuntaan, Länsi-Attikan alueyksikköön ja Attikan alueeseen. Aiemmin kylä kuului Vílian kuntaan ja vuodesta 2011 lähtien Mándra-Eidyllían kunnan Vílian kunnallisyksikköön. Kylän väkiluku on 80 (vuonna 2011). Pórto Germenó sijaitsee Attikan länsiosassa Korintinlahden koillisrannalla ja Kithairon-vuoren eteläpuolella. Se on perinyt virallisen nimensä Aigósthena antiikin aikaiselta Aigosthenan kaupungilta, joka sijaitsi sen alueella. Lähellä kylää on Aigosthenan linnoitus, joka on rakennettu 300- tai 200-luvulla eaa. Se on yksi parhaiten säilyneistä antiikin aikaisista linnoituksista. Muihin alueen nähtävyyksiin kuuluvat 400-luvulla rakennetun basilikakirkon sekä keskiaikaisen luostarin rauniot. == Lähteet == Luokka:Attikan kylät Luokka:Mándra-Eidyllía
Rude Boy (kappale)

Rude Boy on barbadoslaislaulaja Rihannan kappale hänen neljänneltä, Rated R-studioalbumilta. Sen julkaisi Def Jam Reordings albumin kolmantena singlenä 19. helmikuuta 2010. Rihanna sanoitti kappaleen yhdessä StarGaten, Ester Deanin, Makeba Riddickin sekä Rob Swiren kanssa, joista Swire myös tuotti kappaleen yhdessä StarGaten kanssa. "Rude Boy" on ylätempoinen kappale, joka ottaa elementtejä dancehallista sekä raggamuffinista. Kappale sai musiikkikriitikoilta vaihtelevia vastaanottoja ristiriitaisista positiivisiin; joidenkin kutsuessa sitä albumin kohokohdaksi, niin toiset taas kritisoivat Rihannan "monotonista" ja "jäistä" laulusuoritusta. "Rude Boy" saavutti Yhdysvaltain Billboard Hot 100 -listan kärjen viideksi peräkkäiseksi viikoksi sen neljännellä listaviikolla ja se oli Rihannan kuudes Yhdysvaltain singlelistalla ensimmäisen sijan saavuttanut single. Se oli kansainvälisesti kaupallinen menestys saavutettuaan listan kärkisijan Australiassa sekä pääsi viiden parhaan joukkoon Saksassa, Unkarissa, Irlannissa, Uudessa-Seelannissa, Norjassa, Puolassa, Slovakiassa sekä Isossa-Britanniassa. Kappaleeseen liittyvällä Melina Matsoukasin ohjaamalla musiikkivideolla nähdään greenscreen tekniikoita sekä lisättyä rekvisiittaa kuten täytettyä leijonaa ja seepraa. Rihanna esitti kappaleen livenä ensimmäisen kerran Pepsi Super Bowl Fan Jam- tapahtumassa Miamin South Beachillä sekä myöhemmin The Ellen DeGeneres Showssa ja Alan Charr: Chatty Manissä. "Rude Boy" oli mukana myös Rihannan Last Girl on Earth, Loud ja Diamonds Tourilla. ==Lähteet== Luokka:Vuoden 2010 kappaleet Luokka:Rihannan kappaleet Luokka:Billboard Hot 100 -listan ykköset
Markópoulo

Markópoulo () voi viitata seuraaviin paikkoin Kreikassa: * Markópoulo Mesogaías, kaupunki ja kunta Itä-Attikan alueyksikössä Attikan alueella * Markópoulo Oropoú, kaupunki Oropóksen kunnassa Itä-Attikan alueyksikössä Attikan alueella
Pórto Ráfti

Pórto Ráfti (), virallisesti Liménas Markopoúlou (; ) on Kreikan kaupunki, joka kuuluu hallinnollisesti Markópoulo Mesogaíaksen kuntaan, Itä-Attikan alueyksikköön ja Attikan alueeseen. Kaupungin väkiluku on 9 686 (vuonna 2011). pienoiskuva|vasen|Pórto Ráftin edustalla sijaitsevat Ráftiksen ja Raftopoúlan saaret. Pórto Ráfti on Markópoulon kaupungin satama ja sijaitsee Attikan itärannikolla Ráftin lahden ympärillä. Antiikin aikana sen tienoilla sijaitsivat Prasiain, Steirian ja Myrrhinuksen demokset. Pórto Ráfti oli ennen yksi Itä-Attikan tärkeimmistä satamakaupungeista, mutta sen satama ei ole enää laajamittaisessa käytössä ympäristöongelmien vuoksi. Kaupungin edustalla sijaitsevat saaret Práso, Ráftis, Raftopoúla ja Koróni. == Lähteet == == Aiheesta muualla == * Porto Rafti. Kaupungin turismisivut. Luokka:Attikan kaupungit Luokka:Markópoulo Mesogaías
Poison (Nicole Scherzingerin kappale)

Poison on yhdysvaltalaisn laulaja-lauluntekijä Nicole Scherzingerin kappale hänen Killer Love-debyyttialbumilta. Se julkaistiin albumin ensimmäisenä singlenä 25. lokakuuta 2010. Kappaleen tuottivat RedOne, BeatGeek sekä Jimmy Joke ja se on selvästi erilainen Scherzingerin aiempiin soolouran julkaisuihin verrattuna. "Poison" on varustettu voimakkailla syntetisaattoreilla sekä pulssaavalla dancepopbiitillä. Se julkaistiin digitaalisesti kahden raidan latauksena sekä seitsemän raidan remix extended playillä. "Poison" on saanut yleisesti ottaen pääosin positiivisen vastaanoton monilta musiikkikriitikoilta jotka yllättyivät hänen uudesta äänestä sekä kappaleella esiin tulevasta energiasta kun taas jotkut kokivat kappaleen olevan liian yleinen. Shwerzinger esitti "Poisonin" livenä The X Factorin seitsemännellä tuotantokaudella 28. marraskuuta 2010. Sekä ohjeman tuomaristo että studioyleisö antoivat hänelle raikuvat suosionosoitukset. Kappaleeseen liittyvällä Joseph Kahnin ohjaamalla musiikkivideolla nähdään naissupersankarin roolissa sekä vaihtelemassa persoonallista rooliaan hyvän ja pahan tytön välillä. Kappale sisältää samanlaisuuksia toisen Kahnin ohjaaman, Britney Spearsin kappaleen Toxic kanssa. "Poison" saavutti Britannian singlelistan kolmannen sijan, muodostuen Scherzingerin toiseksi menestyneimmäksi kappaleeksi sooloartistin uralla. Tämän lisäksi kappale saavutti listan seitsemännen sijan Irlannissa, jossa siitä myös tuli hänen korkeimmalle sijoittunut single. Kappale saavutti listan ensimmäisen sijan myös Skotlannissa joka oli Scherzingerin ainoa maailmanlaajuisesti ensimmäisen sijan saavuttanut single. ==Lähteet== Luokka:Vuoden 2010 kappaleet Luokka:Nicole Scherzingerin kappaleet
Niclas Grönholm (autourheilija)

Niclas Grönholm (s. 29. toukokuuta 1996) on suomalainen autourheilija. Hän on Marcus Grönholmin poika ja Ulf Grönholmin pojanpoika. Grönholm on ajanut muun muassa jokamiehenluokkaa, Crosscartia sekä rallicrossia. Hän voitti kaudella 2014 Rallicrossin SM-pronssia Autokrossi-luokassa. Kaudella 2015 hän voitti Suomen mestaruuden Super Car -luokassa. Kaudella 2017 Grönholm ajoi rallicrossin MM-sarjaa isänsä johtamassa GRX-tallissa. Grönholm ajoi ensimmäisen MM-rallinsa Italiassa kauden 2020 viimeisessä rallissa joulukuussa MRC Sport -tallin Škoda Fabia WRC -autolla, mutta joutui keskeyttämään rallin. Kesäkuussa 2019 Grönholm voitti ensimmäisen rallicrossin MM-osakilpailun Norjassa Hyundailla. Syyskuussa 2021 Grönholm ajoi Latviassa uransa neljännen MM-osakilpailuvoiton rallicrossissa Hyundai i20-autolla. Grönholm on sijoittunut kolmanneksi rallicrossin MM-sarjassa kolmena vuotena. Kaudella 2024 hän ajaa CE Dealer Teamin täyssähköisellä PWR RX1e autolla kun taas eräät kilpailijat ajavat polttomoottoriautolla. Grönholm ajoi rallin SM-sarjassa Co- Motorsportin Škoda Fabia R5 -autolla kaudella 2022 ja ajaa samalla autolla kaudella 2024. Kaudella 2023 autona oli Citroënin Rally2-luokan auto. Kaudella 2024 Grönholmin kartanlukijana toimii Kristian Temonen kun aiemmin kartanlukijana toiminut Antti Linnaketo siirtyi Leevi Lassilan kartanlukijaksi. Grönholm on suomenruotsalainen. == Lähteet == Luokka:Suomalaiset autourheilijat Luokka:Vuonna 1996 syntyneet Luokka:Elävät henkilöt
Peer Kluge

Peer Kluge (s. 22. marraskuuta 1980 FrankenbergPeer Kluge Transfermarkt- sivustolla ) on saksalainen jalkapalloilija, pelipaikaltaan keskikenttäpelaaja. Hän edustaa kaudella 2014–2015 3. Ligassa pelaavaa DSC Arminia Bielefeldiä. Kluge aloitti jalkapallon pelaamisen vuonna 1987 Chemnitzer FC:ssä, jossa hän nousi ammattilaiseksi ja pelasi aina vuoteen 2001 asti.Peer Kluge Kickerin sivuilla Hän on pelannut Bundesliigassa 220 ottelua edustaen Borussia Mönchengladbachia, 1. FC Nürnbergiä, FC Schalke 04:ää ja Hertha BSC:tä. 2. Bundesliigassa hän on pelannut 97 ottelua Chemnitzer FC:ssä, 1. FC Nürnbergissä ja Hertha BSC:ssä. Kluge voitti Saksan cupin Schalke 04:ssä kaudella 2010–2011. == Lähteet == Luokka:Saksalaiset jalkapalloilijat Luokka:Vuonna 1980 syntyneet Luokka:Elävät henkilöt
Kaarle Kurki-Suonio

Kaarle Veikko Johannes Kurki-Suonio (s. 28. tammikuuta 1933 Hämeenlinna) on suomalainen fyysikko ja Helsingin yliopiston professori emeritus. == Ura == Kurki-Suonio on tutkinut kristallografiaa, erityisesti kiteitä ja elektronijakaumaa kiteissä. Hän toimi 1960-luvulla Helsingin yliopiston fysiikan dosenttina. Apulaisprofessoriksi hänet nimitettiin vuonna 1969, yli­määräiseksi professoriksi 1973 ja varsinaiseksi professoriksi 1977. Helsingin yliopiston fysiikan laitoksen esimiehenä hän toimi vuosina 1984–1988. Professorina Kurki-Suonio keskittyi erityisesti fysiikan opettajien koulutukseen. Hän on myös laatinut fysiikan oppi­kirjoja sekä lukion että yliopiston käyttöön, osan niistä yhdessä toisen puolisonsa Riitta Kurki- Suonion kanssa. Hän on laatinut myös fysiikan asemaa koulujen oppi­aineena, sen opetus­menetelmiä ja opetukseen liittyviä ongelmia käsittelevän teoksen Fysiikan merkitykset ja rakenteet. Vuonna 2012 hänelle myönnettiin Suomen tietokirjailijat ry:n Oppikirjailijapalkinto. == Sivu- ja luottamustoimet == Kurki-Suonio toimi Suomen fyysikkoseuran puheenjohtajana 1965–1967. Hän toimi myös Arkhimedes-lehden toimittajana 1970–1987, osan ajasta lehden vara­pää­toimittajana. Hän on toiminut myös Valtion tiedekomitean jäsenenä ja 1971–1978 Helsingin seurakuntayhtymän kirkkovaltuuston sekä 1968–1979 Lautta­saaren seura­kunnan kirkkoneuvoston jäsenenä. Vuosina 1981–1987 Kurki- Suonio oli Kristallografian Kansainvälisen Unionin (IUCr) pääsihteeri. Kurki- Suonio on pitänyt myös esitelmiä ja julkaissut lehti­kirjoituksia, joissa hän on pohdiskellut luonnon­tieteen ja kristin­uskon suhdetta toisiinsa. Hänen mukaansa ne eivät oikein ymmärrettyinä ole ristiriidassa keskenään.esim. == Suku ja perhe == Kurki-Suonio kuuluu Krohnin sukuun, jonka jäsenistä osa on suomalaistanut nimensä Kurki-Suonioksi. Hänen vanhempansa olivat lääkäri Ensio Kurki-Suonio sekä pianisti ja kirjailija Aino Kurki-Suonio (o.s. Vartia). Kurki-Suonion ensimmäinen puoliso vuosina 1954–1985 oli Tarja o.s. Ruokosalmi, toinen vuosina 1986–1998 filosofian lisensiaatti Riitta Kurki-Suonio, o.s. Sälke. Ensimmäisestä avioliitostaan hänellä on neljä, jälkimmäisestä kaksi lasta. Kaarle Kurki-Suonion veli on tietojenkäsittelytieteen emeritusprofessori Reino Kurki-Suonio. == Julkaisut == * Kvantti-kirjasarja, lukion oppikirjoja: ** ** ** * * Yliopiston oppikirjasarja: ** ** ** * * Galilei-kirjasarja, lukion oppikirjoja: ** ** ** ** ** ** ** ** == Lähteet == == Aiheesta muualla == * * Luokka:Suomalaiset fyysikot Luokka:Helsingin yliopiston professorit Luokka:Suomalaiset professorit Luokka:Vuonna 1933 syntyneet Luokka:Elävät henkilöt
Jar of Hearts

Jar of Hearts on yhdysvaltalaisen laulaja-lauluntekijä Christina Perrin kappale. Se julkaistiin iTunesissa digitaalisesti ladattavana 27. heinäkuuta 2010. Kappale on mukana Perrin debyytti-EP:llä "The Ocean Way Sessions" sekä hänen Lovestrong-debyyttialbumillaan. Kappaleen sanoittivat Christina Perri, Drew Lawrence sekä Barrett Yeretsian. Perri sai idean kappaleeseen siitä, kun hänen entinen ihastuksensa halusi herättää hajonneen suhteen henkiin. Perri esitti kappaleensa ensi kerran televisio-ohjelmassa Tanssi jos osaat. Sen jälkeen kappale julkaistiin iTunesissa, jossa se nousi viikossa kahdenkymmenen parhaan joukkoon. == Vastaanotto == Perrillä ei ollut kappaleen julkaisun aikaan levytyssopimusta, mikä aiheutti runsaasti kyseenalaistavaa keskustelua kriitikkojen kesken, jotka muutoin kehuivat kappaletta. Se pääsi Yhdysvalloissa ja Kanadassa virallisten singlelistojen 17. ja 21. sijalle. Kappaletta ladattiin julkaisuviikkonsa aikana 47 500 kertaa. "Jar of Hearts" julkaistiin Isossa-Britanniassa vuonna 2011, ja se pääsi Britannian singlelistan neljännelle sijalle. Siitä tuli Isossa-Britanniassa sen vuoden 11. myydyin single. Se vietti yhteensä 31 viikkoa 40 parhaan joukossa sekä 48 viikkoa 75 parhaan joukossa. Myöhemmin kappale palkittiin platinalla sen myytyä 600 000 kopiota. Lokakuun 2014 puoliväliin mennessä kappaletta oli myyty Isossa-Britanniassa yhteensä 980 000 kopiota. Se saavutti multiplatinaa vuoden 2018 alussa. ==Lähteet== Luokka:Vuoden 2010 kappaleet Luokka:Christina Perrin kappaleet
Peter Niemeyer

Peter Niemeyer (s. 22. marraskuuta 1983 MettingenPeter Niemeyer Transfermarkt- sivustolla ) on saksalainen entinen jalkapalloilija, pelipaikaltaan keskikenttäpelaaja. Hän edustaa kaudella 2014–2015 Bundesliigassa pelaavaa Hertha BSC:tä. Niemeyer on 191 senttimetriä pitkä ja painaa 83 kilogrammaa.Peter Niemeyer Kickerin sivuilla Niemeyer aloitti ammattilaisuransa Alankomaiden Eredivisien FC Twentessä, jossa hän pelasi vuosina 2002–2007. Tammikuussa 2007 Niemeyer siirtyi Bundesliigan Werder Bremeniin, jossa hän saavutti UEFA-cupin toisen sijan kaudella 2008–2009 sekä Saksan cup -mestaruuden 2008–2009 ja cupin toisen sijan 2009–2010. Bundesliigassa hän kuitenkin pelasi kolmen ja puolen kauden aikana vain 32 ottelua. Kesällä 2010 Niemeyer siirtyi Hertha BSC:hen, jossa hän on saanut selvästi enemmän vastuuta pelaten ensimmäisten neljän kautensa aikana 104 sarjaottelua. == Lähteet == Luokka:Saksalaiset jalkapalloilijat Luokka:Vuonna 1983 syntyneet Luokka:Elävät henkilöt
Sukunimet (kirja)

Sukunimet on Pirjo Mikkosen ja Sirkka Paikkalan kirjoittama ja Otavan kustantama hakuteos, joka esittelee suomalaisia sukunimiä. Alun perin se julkaistiin vuonna 1984 Suomen kielen sanakirjojen 6. osassa Suomalainen nimikirja, joka sisältää myös Kustaa Vilkunan etunimikirjan Etunimet. Kirjasta otettiin vuonna 1985 eripainos nimellä Suuri suomalainen nimikirja, ja tästä ilmestyi vuonna 1988 uudistettu laitos Uusi suomalainen nimikirja. Vuonna 1992 teoksen sukunimiosa ilmestyi erikseen nimellä Sukunimet ja seuraavana vuonna nimellä Suomalaiset sukunimet. Vuonna 1996 Pirjo Mikkosen ja Sirkka Paikkalan sukunimikirja sekä Kustaa Vilkunan Etunimet-kirja ilmestyivät taas samoissa kansissa, tällä kertaa nimellä Joka kodin suuri nimikirja.Sukunimet-kirjan vuonna 2000 otetun painoksen esipuhe Sukunimet-kirjan vuonna 2000 ilmestyneestä kolmannesta laitoksesta 93 % suomalaista nimeä kantavista löytää tietoja sukunimestään.Sukunimet-kirjan vuonna 2000 otetun painoksen takakansi == Lähteet == Luokka:Suomalaiset tietokirjat Luokka:Sukututkimus
Jacques Burger

Jacques Burger (s. 29. heinäkuuta 1983 Windhoekhttp://www.espnscrum.com/scrum/rugby/player/15386.html) on namibialainen rugby union -pelaaja. Hän edustaa Englannin valioliigassa pelaavaa Saracens FC:tä. Burger on 188 senttimetriä pitkä ja painaa 105 kilogrammaa. == Seurajoukkueura == Burgerin ensimmäinen seura oli Etelä- Afrikan sarjan Griquas, jota hän edusti vuodet 2005-2007. Vuodet 2007-2008 Burger edusti Ranskan alasarjoissa pelannutta Aurillacia. Vuonna 2008 Burger palasi takaisin Etelä-Afrikkaan, jossa hän edusti Blue Bullsia vuodet 2008-2010 tehden 25 pelaamassaan ottelussa kymmenen maalia. Vuonna 2010 Burger siirtyi Englannin valioliigan Saracens FC:hen, jonka paidassa hän voitti kaudella 2010-2011 Englannin mestaruuden. Hänet valittiin tuolla kaudella fanien vuoden pelaajaksi. == Maajoukkueura == Burger on pelannut Namibian maajoukkueesta vuodesta 2004 asti ja toimii nykyisin myös sen kapteenina. Hän on pelannut maajoukkueessa 30 ottelua tehden 25 maalia. Vuoden 2011 MM- kilpailuissa hänet valittiin turnauksen viiden parhaan pelaajan joukkoonhttp://www.rugbyworldcup.com/home/news/newsid=2060306.html#top+five+players+rwc+2011 . == Lähteet == == Aiheesta muualla == * http://www.espnscrum.com/scrum/rugby/player/15386.html Luokka:Namibialaiset rugby union -pelaajat Luokka:Vuonna 1983 syntyneet Luokka:Elävät henkilöt
I Like It

I Like It on espanjalaislaulaja Enrique Iglesiasin kappale hänen ensimmäiseltä monikieliseltä studioalbumilta Euphoria. Sillä vierailee yhdysvaltalaisräppäri Pitbull. Molemmat artistit sanoittivat tämän electropop-kappaleen yhdessä RedOnen kanssa, joka myös tuotti sen. Kappale sisältää samplen Lionel Richien vuonna 1983 julkaistusta kappaleesta "All Night Long (All Night)". "I Like It" julkaistiin singlenä 3. toukokuuta 2010. Kappale oli myös mukana MTV:n tositelevisiosarjassa Jersey Shore. Versio jossa Pitbull ei ole mukana, löytyy myös Euphorian kansainväliseltä julkaisulta. Kappale julkaistiin myös Jersey Shoren soundtrack-levyn ensimmäisenä singlenä. Se oli myös Airtel 2010 Champions League Twenty20:n virallinen kappale. Se on myynyt jo pelkästään Yhdysvalloissa neljä miljoonaa, sekä maailmanlaajuisesti yli kuusi miljoonaa kappaletta. ==Lähteet== Luokka:Vuoden 2010 kappaleet Luokka:Enrique Iglesiasin kappaleet Luokka:Pitbullin kappaleet
Matthias Castreen

Matthias "Castrenius" Castreen (3. helmikuuta 1693 Virrat − 22. kesäkuuta 1771 Paltamo) oli Kajaanin kihlakunnan kruununvouti ja Kajaanin pormestari. Castreen oli tunnetun pohjalais-kainuulaisen Castrénin pappis- ja lakimiessuvun kantaisä. Hänen isänsä oli Pälkäneen kirkkoherra Olaus Castrenius. Opiskeltuaan Turun akatemiassa Castreen siirtyi suuren Pohjan sodan sytyttyä Tukholmaan ja antautui sotilasuralle. Hän palveli sekä laivastossa että tykistössä. Castreen jäi tanskalaisten vangiksi 1715, mutta onnistui pakenemaan. Vuodesta 1716 hän palveli Pohjanmaan jalkaväkirykmentissä ja yleni vääpeliksi. Castreen oli harvoja suomalaisia karoliineja, jotka selvisivät hengissä Karl Gustaf Armfeltin epäonnisella sotaretkellä Norjan tuntureilla talvella 1718−1719. Vuonna 1740 kuningas ylensi hänet luutnantiksi. Vuonna 1725 Matthias Castreen sai nimityksen Kajaanin kihlakunnan kruununvoudiksi ja seuraavana vuonna myös Kajaanin pormestariksi. Hän vastasi kihlakuntansa itäisen rajan puolustuksesta ja rajan yli tapahtuvasta kanssakäymisestä ja kaupasta. Hän onnistui pitämään alueen rauhallisena ja solmimaan hyvät neuvotteluyhteydet venäläisiin paikallisviranomaisiin. Castreen kehitti kihlakuntansa taloudellisia oloja edistämällä maanviljelystä, karjanhoitoa sekä tervan tuotantoa. Kansanopetuksen tehostamiseksi hän myötävaikutti Kuhmon kappeliseurakunnan perustamiseen vuonna 1754. Matthias Castreenia voidaan pitää Kainuun alueen vaikutusvaltaisimpana virkamiehenä 1700-luvulla.Antero Heikkinen, Kainuun historia III, Kainuun maakuntaliitto 1986, s. 12 Matthias Castreenin poikia olivat tuomari Christer Castrén, joka seurasi isäänsä kruununvoutina ja pormestarina, sekä Kemin kirkkoherra Eric Castrén. Matthias Castreen oli 1900-luvulla Suomen pääministereinä toimineiden Kaarlo Castrénin ja Urho Castrénin yhteinen esi-isä: Kaarlo oli Christerin ja Urho Ericin pojanpojanpojanpoika. ==Lähteet== Luokka:Suomalaiset upseerit Luokka:Suomalaiset virkamiehet Luokka:Kajaanin pormestarit ja kaupunginjohtajat Luokka:vuonna 1693 syntyneet Luokka:Vuonna 1771 kuolleet
Club Can’t Handle Me

Club Can’t Handle Me on yhdysvaltalaisräppäri Flo Ridan kappale, jolla vierailee ranskalainen DJ David Guetta sekä Nicole Scherzinger (joka on kreditoimaton). Se julkaistiin digitaalisesti ladattavana singlenä iTunesissa 28. kesäkuuta 2010 elokuvan Step Up 3D soundtrack-albumin johdantosinglenä ja se on sisällytetty myös Flo Ridan kolmannelle, Only One Flo (Part 1)-studioalbumille. Kappale saavutti listan kärjen Irlannissa, Puolassa, Portugalissa sekä Isossa-Britanniassa ja pääsi viiden parhaan joukkoon Australiassa, Belgian Flanderissa, Kanadassa, Suomessa, Saksassa, Uudessa- Seelannissa sekä Alankomaissa. Yhdysvalloissa kappale pääsi Billboard Hot 100 -listan sijalle yhdeksän. Joulukuussa 2013 kappaletta oli myyty Yhdysvalloissa yli kolme miljoonaa kopiota. Kappaleen musiikkivideo kuvattiin Los Angelesissä ja sen ohjasi Marc Klasfeld. ==Lähteet== Luokka:Vuoden 2010 kappaleet Luokka:David Guettan kappaleet Luokka:Flo Ridan kappaleet
Sober (Pinkin kappale)

Sober on yhdysvaltalaisen laulaja-lauluntekijä Pinkin kappale, joka julkaistiin Funhouse-studioalbumilla ja sitä ennen singlenä. Sen sanoittivat Pink ja Kara DioGuardi, missä avustivat Nate "Danja" Hills sekä Marcella Araica. Tuotannosta vastasivat Danja, Tony Kanal ja Jimmy Harry. Kappale julkaistiin albumin toisena singlenä: ensin digitaalisesti ladattavana 31. lokakuuta 2008 ja myöhemmin Yhdysvaltain radiokanavilla 1. joulukuuta 2008. Tyylilajiltaan voimapopiksi laskettava kappale kertoo juhlimisesta selvin päin, joka laulun mukaan olisi hyvä valinta. Kappale sai pääosin myönteisen vastaanoton musiikkikriitikoilta, joiden mukaan kappale oli sydämellinen ja joista osa kehui sen sanallista sisältöä. Muutamat kriitikot kuitenkin hylkäsivät kappaleen sanomalla sitä tyyliltään lähes samanlaiseksi, kuin mitä Pinkin aiemmat kappaleet olivat olleet. Myöhemmin vuonna 2010 kappale voitti Grammy-palkinnon kategoriassa "Paras naispoplaulajan esitys". Kaupallisesti "Sober" oli listamenestys noustessaan kymmenen parhaan joukkoon yli kolmessatoista valtiossa samalla, kun se Yhdysvalloissa pääsi Billboardin Hot 100 -listalla 20 parhaan joukkoon ja Adult Top 40 -listan kärkeen. Kappaleeseen liittyvän musiikkivideon ohjasi Jonas Åkerlund. Videolla näytetään Pink juhlimassa kaksoisolentonsa kanssa. ==Lähteet== Luokka:Vuoden 2009 kappaleet Luokka:Pinkin kappaleet
Elizabeth McLaughlin

Elizabeth Sarah McLaughlin (s. 2. lokakuuta 1993 Morgantown, Länsi-Virginia) on yhdysvaltalainen näyttelijä ja malli. Hän on näytellyt tv-sarjoissa Ruma Betty, Dexter ja Melissa & Joey, sekä pääroolia elokuvassa The Clique (2008). McLaughlin tullaan näkemään tv-sarjassa Valehtelevat viettelijät Lesli Stonen roolissa vuonna 2015. Nuorena McLaughlin näytteli teatteriryhmässä kotikaupungissaan Tampassa, Floridassa. Hän liittyi myös paikalliseen ammatilliseen näyttämökuoroon. ==Aiheesta muualla== * Luokka:Yhdysvaltalaiset televisionäyttelijät Luokka:Yhdysvaltalaiset lapsinäyttelijät Luokka:Vuonna 1993 syntyneet Luokka:Elävät henkilöt
Samuel Gyldenstolpe

Samuel Gyldenstolpe eli Samuel Michaelis, nobilis (24. lokakuuta 1649 Turku – 9. huhtikuuta 1692 Turku) oli suomalainen Turun akatemian käytännöllisen filosofian professori. Gyldenstolpen vanhemmat olivat Turun hovioikeuden asessori, professori Mikael Wexionius, aateloituna 1650 Gyldenstolpe (1609–1670) ja Susanna Crucimontanus. Hän pääsi ylioppilaaksi Turussa 1660 tai 1661 ja opiskeli Turun akatemiassa. Hän teki ulkomaanmatkan 1676. Gyldenstolpe oli Tukholman ja Södermanlandin maakunnan inspehtorina nähtävästi vuonna 1671 ja Södermanlandin ja Närken maakuntien inspehtorina 1679. Hänestä tuli Turun akatemian kirjastonhoitaja 1668 ja käytännöllisen filosofian (valtiotieteen ja historian) professori 1671. Gyldenstolpe pidätettiin virantoimituksesta salavuoteuden takia mutta hän pääsi palaamaan virkaansa 1680. Viimeksi Gyldenstolpe toimi Ylä-Satakunnan kihlakunnan tuomiokunnan tuomarina 1681–1691. Luettu 10.2.2015. == Lähteet == Luokka:Turun akatemian professorit Luokka:Vuonna 1649 syntyneet Luokka:Vuonna 1692 kuolleet Luokka:Suomalaiset professorit
Johan Thorwöste

Johan Thorwöste eli Johannes Johannis, Nylandus (noin 1680 – 27. elokuuta 1750 Taivassalo) oli suomalainen kirkkoherra ja Turun akatemian fysiikan professori ja rehtori. Thorwösten vanhemmat olivat Fiskarsin patruuna Johan Thorwöste (k. 1712) ja Helena Rosendal. Hän pääsi ylioppilaaksi Turussa 1690 ja opiskeli Turun akatemiassa valmistuen filosofian maisteriksi 1703. Thorwöste vihittiin papiksi Turun hiippakunnassa 1729. Thorwöste oli Turun akatemian toisena filosofian apulaisena vuodesta 1707 ja fysiikan professorina 1720–1736. Hän oli samalla palkkapitäjänsä Liedon kirkkoherrana vuodesta 1728 astuen virkaan 1729 sekä Turun tuomiokapitulin jäsenenä 1729–1736. Thorwöste toimi Turun akatemian rehtorina 1728–1729. Viimeksi hän oli Taivassalon kirkkoherrana vuodesta 1736 alkaen. Thorwöste oli naimisissa vuoteen 1746 Brita Wetterin (k. 1746) kanssa ja vuodesta 1748 Katarina Rungénin kanssa. Luettu 10.2.2015. == Lähteet == Luokka:Turun akatemian professorit Luokka:Suomen evankelis- luterilaisen kirkon papit Luokka:Vuonna 1680 syntyneet Luokka:Vuonna 1750 kuolleet Luokka:Suomalaiset professorit
Valentina Nappi

Valentina Nappi (s. 6. marraskuuta 1990 Scafati, Italia) on italialainen pornonäyttelijä ja malli. Aikuisviihdeuran hän aloitti vuonna 2011. Nappi valittiin kesäkuussa 2012 Italian Playboyn Playmateksi. Marraskuussa 2013 hän oli Penthousen kansikuvatyttönä. Helmikuussa 2019 Nappi esiintyi Hustler- lehden sivuilla (kansikuva ja keskiaukeama varattiin Honey Mayalle). Nappi kirjoittaa kolumnia italialaiseen MicroMega-uutislehteen. == Ehdokkuudet ja palkinnot == Vuosi Palkinto Kategoria Lopputulos Viite 2013 XBIZ Awards Best Foreign Performer 2013 AVN Award Best Female Foreign Performer 2013 AVN Award Best Three-Way Sex Scene – G/G/B 2013 AVN Award Most Promising New Starlet 2013 AVN Award Best Boobs 2016 AVN Awards Best Three–Way Sex Scene – G/G/B 2016 XRCO Awards Unsung Siren 2017 AVN Awards Best Transsexual Sex Scene 2017 XBIZ Awards Foreign Female Performer of the Year 2018 XRCO Awards Orgasmic Analist 2019 XRCO Awards Unsung Siren == Lähteet == == Aiheesta muualla == * * * Valentina Nappi Internet Adult Film Databasessa (iAFD.com) * Valentina Nappi Adult Film Databasessa * Valentina Nappi European Girls Adult Film Databasessa Luokka:Italialaiset pornonäyttelijät Luokka:Italialaiset mallit Luokka:Vuonna 1990 syntyneet Luokka:Elävät henkilöt
Nicole Aniston

Nicole Aniston (s. 9. syyskuuta 1987 San Diego, Kalifornia, Yhdysvallat) on yhdysvaltalainen pornonäyttelijä. Uransa hän aloitti vuonna 2010. Elokuussa 2012 hän oli Penthousen kansikuvatyttönä ja vuoden Penthouse Pet heti seuraavana vuonna. ==Lähteet== == Aiheesta muualla == * Luokka:Yhdysvaltalaiset pornonäyttelijät Luokka:Vuonna 1987 syntyneet Luokka:Elävät henkilöt
Candy Manson

Candy Manson (s. 11. lokakuuta 1983 Chicago, Illinois, Yhdysvallat – tammikuu 2022) oli yhdysvaltalainen pornonäyttelijä. Uransa hän aloitti elokuussa 2005. Hän toimi myös Penthousen mallina. ==Lähteet== ==Aiheesta muualla== * Luokka:Yhdysvaltalaiset pornonäyttelijät Luokka:Vuonna 1983 syntyneet Luokka:Vuonna 2022 kuolleet
Luscious Lopez

Luscious Lopez (s. 11. syyskuuta 1981 Santa Cruz, Kalifornia, Yhdysvallat) on yhdysvaltalainen pornonäyttelijä. Uransa hän aloitti vuonna 2004. ==Kunniamaininnat== * XRCO Awards 2006: Ehdokkuus luokassa Unsung Siren ==Lähteet== ==Aiheesta muualla== * Luokka:Yhdysvaltalaiset pornonäyttelijät Luokka:Vuonna 1981 syntyneet Luokka:Elävät henkilöt
Jenna Presley

Jenna Presley, oikealta nimeltään Brittni Ruiz, (s. 1. huhtikuuta 1987 Chula Vista, Kalifornia, Yhdysvallat) on yhdysvaltalainen entinen pornonäyttelijä. High School opintojensa aikana Presley työskenteli puhelinmyyjänä ja tanssi strippiklubilla. Pornonäyttelijän uransa hän aloitti vuonna 2005 ja lopetti vuonna 2012. Hän on toiminut myös Penthousen mallina. Hän on myös esiintynyt Mack 10:n ja Benji Maddenin musiikkivideoilla sekä työskennellyt Playboy TV:n tositelevisio-ohjelmissa. ==Palkinnot== *NightMoves Awards 2006: voitto luokassa ”Paras uusi tähtönen (kannattajien valinta)”. ==Yksityiselämä== Pornonäyttelijän uransa jälkeen Presley siirtyi työskentelemään kirkon palvelukseen, missä hän tapasi tulevan aviomiehensä pastori Richard de la Moran ja he menivät naimisiin vuonna 2016. ==Lähteet== ==Aiheesta muualla== * Luokka:Pornografian vastaiset aktivistit Luokka:Yhdysvaltalaiset pornonäyttelijät Luokka:Vuonna 1987 syntyneet Luokka:Elävät henkilöt
Unohdettu sota

Unohdettu sota : sissi- ja tiedustelusotaa Virossa toisen maailmansodan aikana ja sen jälkeen on vuonna 1992 ilmestynyt historiantutkijan ja Viron entisen pääministerin Mart Laarin kirjoittama tietoteos tapahtumista Virossa ja muualla Baltiassa 1940-luvulla. Kirjassa käsitellään muun muassa vuoden 1941 kesäsotaa sekä vastarintaliikettä, metsäveljiä. Esipuheessa Laar kertoo vaikeuksista löytää todenmukaista tietoa, esimerkiksi kommunistinen puolue oli hävittänyt runsaasti asiakirjoja, KGB:n arkistot sisältävät kidutuksella hankittuja tunnustuksia ja turvallisuuspalvelun raporteissa on paljon virheitä ja valehtelua. Neuvosto-Viron aikana julkaistiin vain vähän artikkeleja ja kirjoja aseellisesta vastarintaliikkeestä, ja niissä metsäveljet kuvattiin bandiiteiksi ja murhamiehiksi, joilla ei ollut lainkaan kannatusta kansan keskuudessa. Myös länsimaat vaikenivat Viron unohdetusta taistelusta. Saadakseen todenmukaisen kuvan vastarintaliikkeestä Laar on yhdistellyt erilaisia lähteitä ja verrannut niitä keskenään. Hän haastatteli myös itse metsäveljinä toimineita 1980-luvun lopulla, jolloin Viro vielä kuului Neuvostoliittoon. Kirjan ilmestyessä vastarintaliikkeen tutkiminen oli Laarin mukaan vasta alkuvaiheessaan mutta kokonaiskuva oli jo olemassa. Eesti Express -lehti kutsui Laarin kirjaa "patrioottis-paatokselliseksi". Jukka Rislakin arvostelun mukaan kirjan tarinat ovat jännittäviä ja pääministeri Laar kirjoittaa sujuvasti. Hän on myös onnistunut säilyttämään tiedemiehen viileyden, vaikka kirjoittaa aiheesta, jossa hän on selvästi valinnut puolensa. Arvostelijan mielestä Laar saattaa kuitenkin liioitella metsäveljien merkitystä ja osa muisteluista sisältää nättijussimaista legendaa. Laarkin korostaa, että muistelijat suurentelevat helposti omaa menestystä ja vastustajan menetyksiä. ==Aiheesta muualla== Jukka Rislakin arvostelu Helsingin sanomissa Luokka:Viron historia
Hiljaista!

Hiljaista! on vuonna 1998 ilmestynyt Radiopuhelimet-yhtyeen kahdeksas studioalbumi. Levyn äänittivät Riku Mattila sekä Pentti Dassum ja sen miksauksesta vastasi Mikko Karmila. Albumi sai myönteisen vastaanoton, mutta Radiopuhelimien yleislinjasta poikennut hitaus herätti jonkin verran hämmennystä.Historia Radiopuhelimet. Viitattu 11.2.2015. == Kappaleet == ;A-puoli # (säv. Mällinen, Mäki, san. Mällinen, sov. Radiopuhelimet, Pekka Jääskeläinen) # (säv. Mällinen, san. Mäki, sov. Radiopuhelimet) # (säv. & san. Mällinen, sov. Radiopuhelimet, Pekka Jääskeläinen) # (säv. Mällinen, san. Raatikainen, sov. Radiopuhelimet) # (säv. & san. Mällinen, sov. Radiopuhelimet, Jarno Valli, Eeva Vänskä) ;B-puoli # (säv. & san. Mällinen, sov. Radiopuhelimet, Jarno Valli) # (säv. Mällinen, san. Mäki, sov. Radiopuhelimet) # (säv. Mällinen, san. Mäki, sov. Radiopuhelimet, Eeva Vänskä) # (säv. Mällinen, san. Mällinen, Mäki, sov. Radiopuhelimet) # (säv. & san. Mällinen, sov. Radiopuhelimet, Jarno Valli, Riku Mattila) == Kokoonpano == *Antti Annunen – basso *Ray Katz – kitara *J. A. Mäki – laulu * Jarno Mällinen – kitara * Jyrki Raatikainen – rummut === Vierailevat muusikot === * Pekka Jääskeläinen – saksofoni *Riku Mattila – kosketinsoittimet * Jarno Valli – klarinetti * Eeva Vänskä – viulu == Lähteet == * Radiopuhelimet: Hiljaista! Finnmusic === Viitteet === == Aiheesta muualla == * Hiljaista! -albumi Radiopuhelimien kotisivuilla Luokka:Radiopuhelimien albumit Luokka:Vuoden 1998 albumit Luokka:Bad Vugumin albumit
Oulu on kaupungin nimi

Oulu on kaupungin nimi on vuonna 2000 ilmestynyt Radiopuhelimet-yhtyeen yhdeksäs studioalbumi. Yhtyeen edellisen levyn tapaan sen äänittivät Riku Mattila sekä Pentti Dassum ja miksauksesta vastasi Mikko Karmila. Musiikillisesti Oulu on kaupungin nimi palaa osittain Radiopuhelimien energisiin alkuaikoihin ja se sai ilmestyessään parhaat arvostelut sitten vuoden 1995 Maasäteilyä-albumin.Historia Radiopuhelimet. Viitattu 11.2.2015. Soundin kriitikon mukaan yhtye kuulosti levyllä jopa paremmalta kuin ikinä aikaisemmin. Verkkomedia Nuorgam puolestaan valitsi vuonna 2012 albumin päätöskappaleen Hailuoto 2000-luvun parhaiden suomalaisten kappaleiden listalla sijalle 32. Helsinkiläinen indie-levy-yhtiö If Society julkaisi albumin tuplavinyylinä maaliskuussa 2014.Our releases If Society. Viitattu 11.2.2015. == Kappaleet == # (säv. Mällinen, san. Mäki, sov. Radiopuhelimet, Tapio Wiik) # (säv. Mällinen, sov. Radiopuhelimet) # (säv. Mällinen, Radiopuhelimet, san. Mäki, sov. Radiopuhelimet, Tapio Wiik) # (säv. Mällinen, san. Mäki, sov. Radiopuhelimet) # (säv. Mällinen, san. Mäki, sov. Radiopuhelimet, Tapio Wiik) # (säv. Mällinen, san. Mäki, sov. Radiopuhelimet) # (säv. Mällinen, san. Mäki, sov. Radiopuhelimet) # (säv. Mällinen, san. Mäki, sov. Radiopuhelimet, Pentti Dassum) # (säv. Mällinen, Mäki, san. Mällinen, sov. Radiopuhelimet, Jimi Tenor) == Kokoonpano == *Antti Annunen – basso *Ray Katz – kitara *J. A. Mäki – laulu * Jarno Mällinen – kitara * Jyrki Raatikainen – rummut === Vierailijat === * Herra D – kitara (#8) * Jimi Tenor – puhaltimet ja syntetisaattori (#9) * Tapio Wiik – urut == Arvostelut == * Soundi: Radiopuhelimet: Oulu on kaupungin nimi Viitattu 6.1.2023. == Lähteet == * Radiopuhelimet: Oulu on kaupungin nimi Finnmusic === Viitteet === == Aiheesta muualla == * Oulu on kaupungin nimi -albumi Radiopuhelimien kotisivuilla Luokka:Radiopuhelimien albumit Luokka:Vuoden 2000 albumit Luokka:Bad Vugumin albumit
Tänään!

Tänään! on vuonna 2002 ilmestynyt Radiopuhelimet-yhtyeen kymmenes studioalbumi. Kahden edellisen levyn tapaan sen äänittivät Riku Mattila ja Pentti Dassum, miksauksesta vastasivat Mikko Karmila ja yhtyeen kitaristi Jarno Mällinen.Historia Radiopuhelimet. Viitattu 11.2.2015. Albumin tuottajana voidaan pitää Mattilaa, vaikka hän ei halunnutkaan itseään kutsuttavan sillä nimityksellä. Sen julkaisi samana vuonna toimintansa aloittanut suomalainen pienlevy-yhtiö Hot Igloo. Levy sai kriitikoilta myönteisen vastaanoton, vaikka sitä ei pidettykään yhtyeen 1990-luvun parhaiden albumien, kuten Maasäteilyä ja Avaruus veroisena. Musiikillisesti Tänään! jatkoi kahden edellisen levyn hidastempoisempaa linjaa. Kappaleesta Mikä planeetta? tehtiin musiikkivideo, jonka ohjasivat Tomi Tuomaala ja Jani-Petteri Passi.Uutisia 2.4.2002 Radiopuhelimet. Viitattu 11.2.2015. If Society julkaisee albumista vinyylipainoksen 16. syyskuuta 2022. == Kappaleet == # (säv. Katz, san. Mäki, sov. Radiopuhelimet) # (säv. & san. Mällinen, sov. Radiopuhelimet) # (säv. Mällinen, san. Mäki, sov. Radiopuhelimet) # (säv. Mällinen, Mäki, san. Mäki, sov. Radiopuhelimet, Pekka Jääskeläinen) # (säv. Mällinen, Mäki, san. Mäki, sov. Radiopuhelimet, Riku Mattila) # (säv. Mällinen, sov. Radiopuhelimet) # (säv. & san. Mällinen, sov. Radiopuhelimet) # (säv. Mällinen, san. Mäki, sov. Radiopuhelimet, Riku Mattila) # (säv. Mällinen, san. Mäki, sov. Radiopuhelimet) # (säv. Mällinen, Radiopuhelimet, san. Mällinen, Mäki, sov. Radiopuhelimet, Pekka Jääskeläinen, Jimi Tenor) == Kokoonpano == *Antti Annunen – basso *Ray Katz – kitara *J. A. Mäki – laulu * Jarno Mällinen – kitara * Jyrki Raatikainen – rummut === Vierailijat === * Riku Mattila – lyömäsoittimet, huuliharppu * Jimi Tenor – huilu * Pekka Jääskeläinen – saksofoni == Arvostelut == * Soundi: Radiopuhelimet: Tänään! Viitattu 6.1.2023. == Lähteet == *Radiopuhelimet: Tänään! Finnmusic ===Viitteet=== == Aiheesta muualla == *Tänään -albumi Radiopuhelimien kotisivuilla Luokka:Radiopuhelimien albumit Luokka:Vuoden 2002 albumit
Viisi tähteä

Viisi tähteä on vuonna 2007 ilmestynyt Radiopuhelimet-yhtyeen yhdestoista studioalbumi. Kolmen edellisen levyn tapaan sen äänittivät Riku Mattila ja Pentti Dassum. Kyseessä oli yhtyeen ensimmäinen uutta materiaalia sisältänyt levy viiteen vuoteen. Se julkaistiin myös vinyylipainoksena, jonka kustansi neljä suomalaista pienlevy-yhtiötä. Radiopuhelimet ‎– Viisi Tähteä Discogs. Viitattu 11.2.2015. Albumi nousi Suomen viralliselle listalle kahden viikon ajaksi, ollen korkeimmillaan sijalla 11.Radiopuhelimet: Viisi tähteä Musiikkituottajat. Viitattu 11.2.2015. Levyn nimikappaleesta tehtiin musiikkivideo, jonka ohjasi Maija Rönkkö.Radiopuhelimet: Viisi tähteä (2007) Elonet. Viitattu 11.2.2015. == Kappaleet == # (säv. Katz, san. Mäki, sov. Radiopuhelimet) # (säv. Mällinen, Mäki, san. Mäki, sov. Radiopuhelimet, Jarno Valli) # (säv. Mällinen, Mäki, san. Mäki, sov. Radiopuhelimet) # (säv. Mällinen, san. Mäki, sov. Radiopuhelimet) # (säv. & san. Mällinen, sov. Radiopuhelimet, Jarno Valli) # (säv. Mällinen, san. Mäki, sov. Radiopuhelimet, Jarno Valli) # (säv. & san. Mällinen, sov. Radiopuhelimet) # (säv. Mällinen, Mäki, san. Mäki, sov. Radiopuhelimet) # (säv. Mällinen, san. Mäki, sov. Radiopuhelimet, Pentti Dassum) # (säv. Mällinen, san. Mäki, sov. Radiopuhelimet) # (säv. Mällinen, Mäki, san. Mällinen, sov. Radiopuhelimet) # (säv. Mällinen, san. Mäki, sov. Radiopuhelimet) == Kokoonpano == *Antti Annunen – basso *Ray Katz – kitara *J. A. Mäki – laulu * Jarno Mällinen – kitara * Jyrki Raatikainen – rummut === Vierailijat === * Anu Anttila – taustalaulu (#1, #4) * Pentti Dassum – kitara (#9) * Ansa Helmi – taustalaulu (#1, #4) * Essi Nisä – taustalaulu (#1, #4) * Jarno Valli – syntetisaattori == Arvostelut == * Desibeli.net: Radiopuhelimet: Rakastaa sinua Viitattu 6.1.2023. * Imperiumi: 9/10Radiopuhelimet: Viisi tähteä Viitattu 6.1.2023. * Soundi: Radiopuhelimet: Viisi tähteä Viitattu 6.1.2023. == Lähteet == *Radiopuhelimet: Viisi tähteä Finnmusic === Viitteet === == Aiheesta muualla == *Viisi tähteä Radiopuhelimien kotisivuilla Luokka:Radiopuhelimien albumit Luokka:Vuoden 2007 albumit Luokka:If Societyn albumit
Radiopuhelimet rakastaa sinua

Radiopuhelimet rakastaa sinua on vuonna 2010 ilmestynyt Radiopuhelimet-yhtyeen kahdestoista studioalbumi. Neljän edellisen levyn tapaan sen äänittivät Riku Mattila sekä Pentti Dassum ja miksasi Mikko Karmila. Albumi julkaistiin myös vinyylipainoksena, jonka kustansivat pienlevy-yhtiöt Psychedelica Records ja Hot Igluu.Radiopuhelimet ‎– Radiopuhelimet Rakastaa Sinua Discogs. Viitattu 11.2.2015. Levy nousi Suomen viralliselle listalle kolmen viikon ajaksi, ollen korkeimmillaan sijalla 11.Radiopuhelimet: Rakastaa sinua Musiikkituottajat. Viitattu 11.2.2015. Kriitikot pitivät albumia jopa yhtyeen siihenastisen uran parhaana ja muun muassa Sue sekä Soundi antoivat sille arvioissaan täydet pisteet. Kappaleesta Globaali anaali tehtiin musiikkivideo, jonka ohjasi Henri Turunen.Uutiset Radiopuhelimet. Viitattu 11.2.2015. == Kappaleet == # (säv. Mällinen, san. Mäki, sov. Radiopuhelimet, Tapio Wiik) # (säv. Mällinen, Mäki, san. Mäki, sov. Radiopuhelimet) # (säv. Mällinen, san. Mäki, sov. Radiopuhelimet, Pekka Tuomi, Tapio Wiik) # (säv. Mällinen, Mäki, san. Mällinen, sov. Radiopuhelimet) # (säv. Mällinen, san. Juha Hurme, Mäki, sov. Radiopuhelimet, Jimi Tenor) # (säv. Mällinen, Mäki, san. Mällinen, Mäki, sov. Radiopuhelimet) # (säv. Mällinen, san. Mäki, sov. Radiopuhelimet) # (säv. Annunen, Mäki, san. Mällinen, sov. Radiopuhelimet) # (säv. & san. Mällinen, sov. Radiopuhelimet) # (säv. Mällinen, Mäki, san. Mäki, sov. Radiopuhelimet, Pekka Tuomi, Jimi Tenor, Pentti Dassum) == Kokoonpano == ;Yhtye * Antti Annunen – basso * Ray Katz – kitara * J. A. Mäki – laulu * Jarno Mällinen – kitara * Jyrki Raatikainen – rummut ;Vierailevat muusikot * Pentti Dassum – kitara (10) * Joonas Karjalainen – trumpetti (3) * Jimi Tenor – saksofoni (5, 10) * Pekka Tuomi – saksofoni (3, 10) ja syntetisaattori (3) * Tapio Wiik – urut (1, 3, 5, 9) == Arvostelut == * Desibeli.net: Radiopuhelimet: Rakastaa sinua Viitattu 6.1.2023. * Rumba: Radiopuhelimet: Rakastaa sinua – Radiopuhelimet vastaa, vaikkei kysytä Viitattu 6.1.2023. * Soundi: Radiopuhelimet: Rakastaa sinua Viitattu 6.1.2023. == Lähteet == * Radiopuhelimet rakastaa sinua Finnmusic === Viitteet === == Aiheesta muualla == * Radiopuhelimet rakastaa sinua Radiopuhelimien kotisivuilla Luokka:Radiopuhelimien albumit Luokka:Vuoden 2010 albumit Luokka:If Societyn albumit
Pohjavesinäytteenotto

Pohjavesinäytteenottotutkimuksia tehdään vedenhankintaan liittyvissä selvityksissä, pohjavesialueiden luokitusten ja rajausten tarkistuksissa, pohjaveden suojeluun liittyvissä tutkimuksissa, pohjaveden laadun velvoitetarkkailussa tai pohjaveden pilaantuneisuusselvityksissä. Vedenhankintaselvityksissä näytteet voidaan ottaa kairareijistä, havaintoputkista, kaivoista tai lähteistä mutta pilaantuneisuusselvityksissä näytteet otetaan usein havaintoputkista tai koekuopista. Yleisin pohjaveden näytteenottokohde on havaintoputki. Onnistuneen pohjavesinäytteenoton edellytyksenä on, että näytteenottopaikka soveltuu pohjavesinäytteen ottoon, näyte otetaan oikeilla välineillä ja menetelmillä, näytteenottovälineet ovat puhtaita, saatu vesinäyte käsitellään haluttujen analyysien vaatimalla tavalla ja säilytetään oikein kuljetuksen aikana ja että suositeltu säilytysaika ei ylity. Tärkeimpänä laadunvarmistus-toimenpiteenä on varmistaa, että havaintoputkessa seisonut pohjavesi ei joudu näytteeseen. Laaduntarkkailunäytteinä otetaan ainakin rinnakkaisnäytteet ja kontrollit kontaminaation tarkistamiseksi (sokeat). Lisäksi voidaan kuljetuksen ja säilytyksen aikana tapahtuneita muutoksia haitta-ainepitoisuudessa todeta lisäysnäytteellä. Näytteenoton laaduntarkkailunäytteitä suositellaan otettavaksi vähintään 2 % varsinaisista näytteistä (SFS-ISO 5667-14). == Lähteet == *FINASin opas ympäristönäytteenoton akkreditointivaatimusten soveltamiseksi == Aiheesta muualla == *Pohjavesi *Pohjavesinäytteenotto; Nykytila ja kehitystarpeet. Suomen ympäristö 48/2008 *Leonardo: Sampler Education Pilot Project. Textbooks on sampling. The textbooks cover sampling basics, sampling of waste, groundwater, soil and sampling of waste water and sludge Luokka:Ympäristönäytteenotto
Jätevesinäyte

Jätevesinäyte on yleisemmin yhdyskuntajätevesistä, teollisuusjätevesistä sekä kiinteistökohtaisten jätevesijärjestelmien lähtevästä vedestä otettu näyte. Jätevesinäytteitä otetaan velvoite- ja kuormitustarkkailun yhteydessä. Lisäksi jäteveden puhdistusprosessin seurantaa, ohjausta ja säätöä varten otetaan jätevesinäytteitä useista eri käsittelyprosessin kohdista. Koska jätevesinäytteet ovat yleensä konsentroituneempia kuin esimerkiksi talousvesinäytteet, tulee erityistä huomioita kiinnittää jäteveden laadun säilymiseen näytteenoton, kuljetuksen ja varastoinnin aikana. Jätevesinäytteiden laadunvarmistukseksi käytetään nolla- ja rinnakkaisnäytteitä. == Lähteet == * FINASin opas ympäristönäytteenoton akkreditointivaatimusten soveltamiseksi == Aiheesta muualla == *Haitallisten aineiden näytteenotto ja esiintyminen jätevedenpuhdistamoilla, SYKEra5/2008 Luokka:Ympäristönäytteenotto Luokka:Jätevesihuolto
The Method to Our Madness

The Method to Our Madness on rockyhtye The Lords of the New Churchin albumi vuodelta 1984. == Kappaleet == # # # # # # # # # # # == Kokoonpano == * Stiv Bators – laulu * Brian James – kitara * Nicky Turner – rummut, lyömäsoittimet, taustalaulu * Dave Tregunna – basso, laulu * Chris Tsangarides – kosketinsoittimet * Matt Irving – kosketinsoittimet * Mike Hugg – kosketinsoittimet * Jacques Loussier – piano * Helen Chappelle – taustalaulu * Paola Pieroni – taustalaulu * Sam Brown – taustalaulu * Tanya Landau – taustalaulu * Tricia Ronane – taustalaulu * Vicki Brown – taustalaulu == Arviot == * Allmusic: Allmusic review == Aiheesta muualla == * The Method to Our Madness discogs.com -sivustolla == Lähteet == Luokka:Vuoden 1984 albumit Luokka:The Lords of the New Churchin albumit